Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos parlamento ir Tarybos direktyvos dėl potvynių vertinimo ir rizikos valdymo priėmimo /* KOM/2006/0775 galutinis - COD 2006/0005 */





[pic] | EUROPOS BENDRIJŲ KOMISIJA | Briuselis, 6.12.2005 KOM(2006) 775 galutinis 2006/0005 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl potvynių vertinimo ir rizikos valdymo priėmimo 2006/0005 (COD) KOMISIJOS KOMUNIKATAS EUROPOS PARLAMENTUIpagal EB sutarties 251 straipsnio 2 dalies antrąją pastraipądėl Tarybos bendrosios pozicijos dėl Europos Parlamento ir Tarybos direktyvos dėl potvynių vertinimo ir rizikos valdymo priėmimo (Tekstas svarbus EEE) 1. PAGALBINĖ INFORMACIJA Pasiūlymo perdavimo Europos Parlamentui ir Tarybai data (dokumentas COM(2006) 15 galutinis – 2006/0005 COD) | 2006 1 18 | Europos ekonomikos ir socialinių reikalų komiteto nuomonės pateikimo data | 2006 5 17 | Europos Parlamento nuomonės pateikimo data, pirmasis svarstymas | 2006 6 13 | Bendrosios pozicijos priėmimo data | 2006 11 23 | 2. KOMISIJOS PASIŪLYMO TIKSLAS Siūlomos direktyvos tikslas – mažinti ir valdyti potvynių keliamą riziką žmonių sveikatai, aplinkai, infrastruktūrai ir turtui. Pasiūlyme pateikiama trijų lygių strategija – visų pirma preliminariai įvertinti potvynių riziką ir nustatyti didelės potvynių rizikos teritorijas, o po to sudaryti potvynių žemėlapius ir sukurti tų upių baseinų rajonų, įskaitant pakrančių teritorijas, potvynių rizikos valdymo planus. Visuose etapuose veikla turi būti derinama su kitomis valstybėmis narėmis arba trečiosiomis šalimis, kurioms priklauso tas pats upės baseinas, ir su Vandens pagrindų direktyvos (2000/60/EB) nuostatomis bei turi būti užtikrinamas visuomenės dalyvavimas. Siūloma direktyva suteikia pakankamai daug laisvės valstybėms narėms nuspręsti, kokio lygio apsauga yra reikalinga ir kokių priemonių reikia imtis jai pasiekti bei nusistatyti potvynių rizikos valdymo planų įgyvendinimo tvarkaraštį. 3. PASTABOS DĖL BENDROSIOS POZICIJOS 3.1 Bendrosios pastabos Komisija visai, iš dalies, arba iš esmės sutiko su 59 (įskaitant vieną, dėl kurio buvo atskirai balsuota) iš 76 Europos Parlamento po pirmojo svarstymo pasiūlytų pakeitimų. 35 iš tų 59 pakeitimų yra įtraukti į bendrąją poziciją. Komisija sutiko su visais pakeitimais, kuriuose išsamiau paaiškinamas ryšys su Direktyva 2000/60/EB, klimato kaitos svarba ir galiojančių teisės aktų taikymas. Komisija atmetė ypač tuos pakeitimus, kuriais direktyvos taikymo sritis buvo susiaurinama iki potvynių, kylančių dėl tam tikrų priežasčių, kuriais buvo nustatomi pernelyg detalūs reikalavimai arba kurie galėtų sukelti neaiškias teisines situacijas. 3.2 Išsamios pastabos 3.2.1 Komisijos priimti ir visai arba iš dalies į bendrąją poziciją įtraukti Parlamento pasiūlyti pakeitimai. Į bendrąją poziciją buvo atitinkamai įtraukti šie pakeitimai: 1 (pavadinimas), 2, 11, 16, 25 (konstatuojamosios dalys), 26, 28, 29, 30, 32, 33, 39, 40, 52, 66 ir 86 (straipsniai). Nors solidarumo bendruose upių baseinuose principas yra numatytas 6 , 8 ir 12 pakeitimuose ir įtrauktas į bendrosios pozicijos konstatuojamąsias dalis, į bendrąją poziciją nėra įtrauktos papildomos konkrečios pastabos dėl bendradarbiavimo ieškant kompensacinių sričių (6 pakeitimas) ir dėl nenuoseklaus upės valdymo, kuri yra padidėjusios rizikos priežastis (8 pakeitimas). 7 ir 10 pakeitimai yra įtraukti iš esmės, 2 konstatuojamojoje dalyje pateikiant trumpą nuorodą į klimato kaitą. Iš dalies įtrauktu 38 pakeitimu ( 5 straipsnis ) taip pat papildomai nustatomas įpareigojimas, kuris nėra įtrauktas į bendrąją poziciją, atliekant preliminarų potvynių rizikos vertinimą atsižvelgti į „numatomą žemės naudojimą arba klimato kaitą“. Iš dalies įtrauktame 20 pakeitime taip pat pabrėžiama visuomenės dalyvavimo svarba. 17, 24, 31, 37, 41, 55 ir 71 pakeitimais nustatomi reikalavimai naudoti esamas priemones ir jie yra iš esmės įtraukti į bendrąją poziciją (13 straipsnis) . Tačiau Europos Parlamento reikalavimai, kad tokie esami vertinimai, žemėlapiai ir planai turi atitikti atitinkamų direktyvos straipsnių reikalavimus, yra griežtesni nei mažiau griežti lygiaverčiai kriterijai bendrojoje pozicijoje. Be to, bendrojoje pozicijoje data, iki kurios šios priemonės bus laikomos atitinkančiomis reikalavimus šiame straipsnyje numatytoms išimtims, nukeliama į 2012 m. gruodžio 12 d., ir tuo remiantis 71 pakeitime nurodoma įsigaliojimo data. Nors į bendrąją poziciją (7 straipsnis) yra įtrauktos su išlaidomis ir nauda susijusios 35 ir 60 pakeitimų dalys (identiški tekstai), į šiuo pakeitimus taip pat yra įtraukti sąnaudų susigrąžinimas ir aplinkos apsaugos bei išteklių sąnaudų internalizavimas, kuriems Komisija pritaria, jei jie atitinka pagal Direktyvos 2000/60/EB nuostatas taikomus sąnaudų susigrąžinimo principus ir procedūras. 46 ir 48 pakeitimuose pateikiami svarbūs elementai, kurie turi būti nurodyti potvynių rizikos žemėlapiuose, ir kuriuos galima laikyti išdėstytais bendrojoje pozicijoje (6 straipsnio 5 dalies d punktas) . Į bendrąją poziciją (6 straipsnio 5 dalies c punktas) yra iš dalies įtrauktas 49 pakeitimas, pagal kurį daugiau dėmesio reikėtų skirti konkretiems taršos šaltiniams ir konkrečioms aplinkos apsaugos požiūriu pažeidžiamoms teritorijoms, nei galimos žalos aplinkai ir ekonominės žalos įvertinimui. Tačiau ne visi tame pakeitime aptariami atitinkami taršos šaltiniai yra įtraukti į bendrąją poziciją: pasklidieji taršos šaltiniai ir mažesni įrenginiai, kuriems netaikoma direktyva dėl taršos integruotos prevencijos ir kontrolės (Direktyva 96/61/EB), nebuvo įtraukti. Į šį pakeitimą yra įtrauktas ir reikalavimas, kuris nėra aptariamas bendrojoje pozicijoje, atsižvelgti į sausumos ekosistemoms daromą žalą. Nors užliejamos lygios teritorijos ir jų, kaip potvynius sulaikančių zonų ir vandens pasišalinimo krypčių, vaidmuo yra įtrauktas į bendrąją poziciją, 54 pakeitime prie potvynių rizikos valdymo planų pridedama išsamesnė potvynio procesų ir ilgalaikių pokyčių analizė (7 straipsnis) . Tai reikėtų vertinti atsižvelgiant į Tarybos padarytą preliminaraus potvynių rizikos vertinimo supaprastinamą (4 straipsnis) . Nors 56 pakeitimo dalys, susijusios su kaimyninių valstybių bendradarbiavimu, yra išsaugotos bendrojoje pozicijoje, tačiau konkretūs reikalavimai, kad potvynių rizikos valdymo planai (IV skyrius) turi būti sudaromi glaudžiai bendradarbiaujant vietos ir regioninėms institucijoms, ir kad žmogaus veikla turi būti derinama pagal esamą potvynių riziką , nėra į ją įtraukti. Tačiau Komisija pritaria bendrojoje pozicijoje pateiktam šio straipsnio tekstui, kiek tai susiję su nestruktūrinėmis priemonėmis ir potvynių tikimybės mažinimu. Nors 61 pakeitimo pirmos dalies esmė yra didžiąja dalimi išsaugota bendrojoje pozicijoje (7 straipsnio 4 dalis) , tačiau nėra paminėtos „ kitos priemonės “, kurios gali padidinti potvynių riziką žemupio arba aukštupio teritorijose. Nors 64 pakeitimo esmė yra išsaugota bendrojoje pozicijoje (8 straipsnis) , šiame pakeitime taip pat patikslinama, kad siekiant šią direktyvą įgyvendinti trečiosiose šalyse galima remtis tarptautiniais susitarimais. Nors 68 pakeitimas, kuriame pabrėžiami visi Orhuso konvencija nustatyti įpareigojimai, įskaitant su visuomenės dalyvavimu susijusius įpareigojimus, yra iš esmės įtrauktas į bendrąją poziciją (10 straipsnis), pažymėtina, kad bendrojoje pozicijoje visuomenės dalyvavimas pakeičiamas konsultavimusi pagal atitinkamą antraštę. 3.2.2 Komisijos priimti, bet į bendrąją poziciją neįtraukti Parlamento pasiūlyti pakeitimai. Su konstatuojamosiomis dalimis susijusiuose 3 ir 4 pakeitimuose pateikiama daugiau informacijos ir papildomų pastabų apie pavojus aplinkai ir apie padidėjusią potvynių riziką, ypač apie žmogaus veiklos ir klimato kaitos sąlygotus veiksnius. 5 pakeitimas (konstatuojamoji dalis), susijęs su vertikaliojo priemonių koordinavimo (tarp nacionalinių, regioninių ir vietos institucijų) svarba, nėra įtrauktas į bendrąją poziciją. Nors nuoroda į pagrindinių teisių chartiją yra išsaugota (19 konstatuojamoji dalis) , 9 pakeitime taip pat pateikiama nuoroda į 2004 m. spalio 14 d. Tarybos išvadas, ypač į tai, kad dėl klimato kaitos padidės potvynių rizika. Ši nuoroda į bendrąją poziciją nėra įtraukta. 13 pakeitime pabrėžiama kaip yra svarbu integruoti potvynių rizikos valdymą kitose ES politikos kryptyse. 15 pakeitime pateikiama pastaba apie nedidelės potvynių rizikos teritorijas, kaip potencialaus potvynių padarinių sušvelninimo teritorijas . Tačiau bendrojoje pozicijoje minimos potencialaus potvynių sulaikymo teritorijos (7 straipsnis) . 18 pakeitime pabrėžiama kaip svarbu rengiant planus atsižvelgti į su potvyniais siejamą potencialią aplinkos taršą . 19 ir 21 pakeitimuose papildomai pateikiami su potvynių prognozavimu susiję techniniai aspektai. 34 pakeitime pagrindinis dėmesys skiriamas tam, kad atliekant preliminarų potvynių rizikos vertinimą būtų atsižvelgiama į žemės nusėdimą . 36 pakeitime siūloma atliekant preliminarų potvynių rizikos vertinimą įvertinti esamų žmogaus sukurtų struktūrų veiksmingumą (4 straipsnis). 58 pakeitime papildoma, kad potvynių rizikos valdymo planuose turi būti pateikiamas ir gelbėjimo bei atkūrimo priemonių įvertinimas , o tai reiškia, kad į direktyvos taikymo sritį patenka ir potvynio rizikos valdymo ciklo peržiūrėjimo etapas. 62 pakeitimu nustatomas reikalavimas per potvynių rizikos valdymo planų persvarstymui numatytą šešerių metų laikotarpį pranešti apie įgyvendinimo tvarkaraščio pakeitimus kelioms valstybėms narėms priklausančiame upės baseino rajone. Atskiru balsavimu dėl 13 straipsnio (9 straipsnis bendrojoje pozicijoje) pabrėžiama glaudaus šios siūlomos direktyvos ir Direktyvos 2000/60/EB derinimo ir integravimo svarba, tuo tarpu kai Tarybos bendrąja pozicija reikalavimai yra apribojami, panaikinant reikalavimą dėl glaudaus derinimo ir tokį derinimą padarant neprivalomu (9 straipsnis, 16 konstatuojamoji dalis) . 69 pakeitimą dėl visuomenės informavimo, kaip pasirengimo priemonių dalies , buvo siūloma įtraukti į su visuomenės dalyvavimu susijusį straipsnį, tačiau Komisija galvojo, kad šis aspektas taip pat gali būti įtrauktas į potvynių rizikos valdymo planus (7 straipsnis) . 73 pakeitimu reikalaujama, kad Komisija, teikdama reguliarią įgyvendinimo ataskaitą, pateiktų ataskaitą apie klimato kaitos poveikį . 74 pakeitimu nustatomas reikalavimas nustatyti pirmenybines priemones pagal tai, kokiu laipsniu jomis siekiama palengvinti Direktyvos 2000/60/EB (kuri jau galioja ir jau daro poveikį pasirinkimams potvynių rizikos valdymo srityje) tikslų įgyvendinimą. 3.2.3 Komisijos atmesti, bet į bendrąją poziciją įtraukti Parlamento pasiūlyti pakeitimai. 44 (dėl teritorijų, kurioms gresia erozija, žemėlapių sudarymo), 57 (dalis, susijusi su nestruktūrinėmis priemonėmis), 59 (įtrauktas į bendrosios pozicijos priedą kaip kitų teisės aktų, dėl kurių į potvynių rizikos valdymo planus reikėtų įtraukti atitinkamų priemonių santraukas, pavyzdys) ir 65 (dėl koordinavimo bendruose upių baseinų rajonuose) pakeitimus Komisija atmetė, remdamasi subsidiarumo principu arba dubliavimusi su kitais įsipareigojimais. Tačiau, atsižvelgdama į bendrosios pozicijos visumą, Komisija gali pritarti šiems į bendrąją poziciją įtrauktiems pakeitimams. 3.2.4 Europos Parlamento pakeitimai, kuriuos Komisija atmetė, ir kurie neįtraukti į bendrąją poziciją 14, 23, 27, 42, 43, 47, 50, 51, 53, 63, 70, 72, 75 ir 85 pakeitimai buvo atmesti ir Komisijos, ir Tarybos. 45 pakeitimas (kalbinis) bendrosios pozicijos tekste yra nereikalingas. Be priimtinų redakcinių pataisų 22 pakeitime (17 konstatuojamoji dalis) , bendrojoje pozicijoje atmetamos pataisos, susijusios su Direktyvos 2000/60/EB 4 straipsnio 7 dalies taikymu svarbių visuomenės interesų atžvilgiu, kurias atmetė ir Komisija, nes tos direktyvos nuostatos ir taip jau yra aiškios. 3.2.5 Papildomi, Tarybos pateikti pasiūlymo pakeitimai Lyginant su pradiniu Komisijos pasiūlymu, bendrojoje pozicijoje yra nemažai pakeitimų. Siekiant geriau pateikti tekstą, pozicija buvo racionalizuota sujungiant keletą pradinio teksto straipsnių ir supaprastinant konstatuojamąsias dalis. Tačiau svarbiausi Komisijos pradinio pasiūlymo elementai išliko nepakeisti. Turinio prasme, svarbiausi bendrojoje pozicijoje pateikti ir į Parlamento pakeitimus neįtraukti pakeitimai, palyginti su pradiniu pasiūlymu, yra susiję su racionalizuotu preliminariu potvynių rizikos vertinimu, sustiprintu tarptautiniu bendradarbiavimu ir derinimo su Direktyva 2000/60/EB sumažinimu. Direktyvoje aptariamoms potvynių rūšims priskiriamų potvynių apibrėžimo apribojimas: Bendrojoje pozicijoje pateikiamas išsamus direktyvoje aptariamų potvynių rūšių sąrašas bei numatoma galimybė į direktyvos taikymo sritį neįtraukti kanalizacijos potvynių (2 straipsnio 1 dalis, 9 konstatuojamoji dalis) . Už upės baseino rajonus mažesni valdymo teritoriniai vienetai: Bendrojoje pozicijoje nustatoma, kad pakrančių teritorijos ir atskiri upių baseinai gali būti laikomi valdymo teritoriniais vienetais (3 straipsnio 2 dalis ir paskesni pakeitimai, 16 konstatuojamoji dalis) . Preliminaraus potvynių rizikos vertinimo racionalizavimas ir atsižvelgimas į klimato kaitą: Bendrojoje pozicijoje racionalizuojamas ir supaprastinamas preliminarus potvynių rizikos įvertinimas, ypač tie jo aspektai, kurie yra susiję su potvynių potencialaus masto ir galimų pasekmių ateityje bei potvynių riziką keičiančių veiksnių įvertinimu (4 straipsnio 2 dalis) . Tuo pačiu ir klimato kaitai skiriamas dėmesys tampa nebe privalomu, o laisvai pasirenkamu dalyku iki pirmosios preliminaraus potvynių rizikos vertinimo peržiūros 2018 m. (14 straipsnis, 14 konstatuojamoji dalis). Tačiau Europos Parlamentas palaiko Komisijos užsibrėžtus tikslus dėl klimato kaitos ir tuo pačiu siūlo priimti dar išsamesnius preliminaraus potvynių rizikos vertinimo reikalavimus. Komisija gali sutikti su klimato kaitai skiriamo dėmesio atidėjimu bendrojoje pozicijoje tik atsižvelgdama į bendrą kompromisą ir todėl Tarybos išvadas papildo pareiškimu, kad piliečiai tikisi, jog bus tinkamai įvertintas klimato poveikis potvynių rizikai ir į tai bus atsižvelgta. Tvarkaraštis: Bendrojoje pozicijoje anksčiau numatyta pirmojo preliminaraus potvynių rizikos vertinimo pabaigos data (treji metai po direktyvos įsigaliojimo) nukeliama į 2012 m. gruodžio 22 d. ( 4 straipsnio 3 dalis) . Bendradarbiavimas bendruose upių baseinuose: Bendrąja pozicija sustiprinamas bendradarbiavimas visuose trejuose direktyvoje numatytuose etapuose: atliekant preliminarų potvynių rizikos vertinimą (4 straipsnio 2 dalis ir 5 straipsnio 2 dalis) , sudarant potvynių žemėlapius (6 straipsnio 2 dalis) bei kuriant potvynių rizikos valdymo planus (7 straipsnio 4 ir 8 dalys) . Žemėlapiai: riboti reikalavimai sudarant nuo potvynių rūšies priklausomų skirtingų pasikartojimo galimybių žemėlapius: Bendrojoje pozicijoje požeminio vandens potvyniams (6 straipsnio 7 dalis) ir pakrančių potvyniams, kai yra taikomos atitinkamos apsaugos priemonės (6 straipsnio 6 dalis) , yra numatyta galimybė sudaryti tik mažos pasikartojimo galimybės (kraštutiniai numatyti atvejai) žemėlapius. Potvynių su didele pasikartojimo galimybe (ne tokie kraštutiniai numatyti atvejai) žemėlapių sudarymas taip pat tapo neprivalomas (6 straipsnio 3 dalies c punktas) . Kitais priimtais pakeitimais paaiškinama, kad žemėlapiai sudaromi laikantis tam tikro mastelio, kad potvynių mastas nurodomas potvynių rizikos žemėlapiuose ir kaip potvynių rizikos žemėlapiuose nurodyti galimą žalą ekonominei veiklai ir aplinkai. Potvynių rizikos valdymo planai: Bendroji pozicija suteikia galimybę vienam upės baseino rajonui sudaryti daugiau nei vieną potvynių rizikos valdymo planą, jei tie planai yra derinami to upės baseino rajono lygiu (7 ir 8 straipsniai) . Joje taip pat yra išdėstyti konkretūs bendradarbiavimo tarptautiniuose pabaseiniuose reikalavimai. Be to joje reikalaujama, kad visų pirma būtų nustatyti „potvynių rizikos valdymo tikslai“, o ne siekiamas „apsaugos lygis“, tuo pačiu pripažįstant, kad, atsižvelgiant į tokio gamtinio pavojaus kaip potvynis nenuspėjamumą, gali būti neįmanoma užtikrinti konkretų apsaugos lygį. Be to bendrojoje pozicijoje yra numatyta galimybė padidinti riziką žemupio arba aukštupio šalyse, jei suinteresuotosios šalys dėl to yra susitarusios ( 7 straipsnio 4 dalis) . Be to į bendrąją poziciją yra įtraukta eilė kitų su potvynių rizikos valdymo planais susijusių paaiškinimų (7 straipsnis) (nurodomos sąsajos su III priede nurodytais žemėlapiais, skiriamas ypatingas dėmesys uostų infrastruktūrų ir navigacijos apsaugai, patikslinama, kad dėmesys turi būti telkiamas į pasirengimo dalį sudarančias potvynių numatymo bei išankstinio įspėjimo sistemas, numatoma galimybė tam tikrų teritorijų kontroliuojamus potvynius panaudoti bendros rizikos mažinimui), kurie nekeičia esminių siūlomos direktyvos komponentų. Įgyvendinimo priemonės ir pakeitimai: Bendrojoje pozicijoje dvejais metais paankstinamas terminas, per kurį Komisijai skirtuose ataskaitose turi būti apibrėžti techniniai formatai. Be to, komiteto procedūra vykdomas galimas direktyvos derinimas su mokslo ir technikos pažanga joje apribojamas vienu priedu (11 straipsnis) . Koreliacijos lentelė: Bendrojoje pozicijoje perkeliamas reikalavimas pateikti teisės aktų perkėlimo į nacionalinę teisę koreliacijos lentelę (iš 17 straipsnio į 22 konstatuojamąją dalį) . Priede yra įtrauktas reikalavimas aprašyti bendruose upių baseinuose taikomų priemonių ekonominės naudos analizės metodą, pateikti ataskaitą apie tų priemonių įgyvendinimo priežiūros mechanizmus bei pateikiami tam tikri paaiškinimai dėl planų sudedamųjų dalių formatų. 4. IŠVADOS Kadangi Komisija mano, kad vienbalsiai Tarybos priimta bendroji pozicija atspindi pažangą potvynių rizikos valdymo planų ir tarptautinio bendradarbiavimo srityje, ji gali ją remti. Komisija pripažįsta, kad išskirtinį susirūpinimą jai kelia tai, kad atliekant preliminarų potvynių rizikos vertinimą delsiama atsižvelgti į galimus ateities pokyčių, įskaitant klimato kaitą, ir kad buvo iš dalies pakeisti koordinavimo su Direktyva 2000/60 reikalavimai. Komisija pateikė du pareiškimus, kurie buvo įtraukti į Tarybos protokolą (žr. priedą). PRIEDAS 1. Klimato kaitai skirtas Komisijos pareiškimas Komisija apgailestauja, kad į politinį susitarimą nėra įtrauktas tekstas, kuris užtikrintų, kad klimatos kaitos poveikis potvynių rizikai buvo tinkamai įvertintas ir apsvarstytas. Vis dėlto Komisija tikisi ir laukia, kad valstybės narės atsižvelgs į numatomų klimato pokyčių poveikį. Kitoks požiūris būtų nesuprastas mūsų piliečių. 2. Komisijos pareiškimas dėl koreliacijos lentelės (17 straipsnis, buvęs 19 straipsnis) Komisija, laikydamasi tarpinstitucinio susitarimo dėl geresnės teisėkūros, norėtų atkreipti dėmesį į savo pasiūlymą, kuriuo siekiama, jog valstybės narės sudarytų lenteles, kuriose būtų matyti sąsajos tarp direktyvos ir valstybių narių vykdomo perkėlimo į nacionalinę teisę priemonių, kad Komisija galėtų patikrinti, ar nacionalinės priemonės atitinka Bendrijos teisės aktų nuostatas. Komisija nestabdys Tarybos priimto politinio susitarimo. Tačiau Komisija tikisi, kad šį horizontalaus pobūdžio klausimą institucijos vertins bendrai.